Diari Oficial de la Generalitat Valenciana


Sumari del DOGV 2785, del 05-07-1996 (1996/838706)

RESOLUCIÓ de 26 de juny de 1996, de la Conselleria de Treball i Afers Socials, per la qual es modifica la Resolució de 25 de març de 1996, en la qual es determinen els crèdits que han de finançar els programes de Formació Professional Ocupacional i la seua quantia màxima.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2785

Data del DOGV
:   05-07-1996

Secció del DOGV
:   ALTRES DISPOSICIONS

Número del document
:   1996/838706


Data del document
:   26-06-1996

Organisme emissor
:   Conselleria de Treball i Afers Socials

Tipus de document
:   Resolució

Anàlisi jurídica

RESOLUCIó de 26 de juny de 1996, de la Conselleria de Treball i Afers Socials, per la qual es modifica la Resolució de 25 de març de 1996, en la qual es determinen els crèdits que han de finançar els programes de Formació Professional Ocupacional i la seua quantia màxima.   
Amb data de 13 de desembre de 1995, va ser publicada en el DOGV l'Ordre de 5 de desembre de 1995, de la Conselleria de Treball i Afers Socials, per la qual es fixaven els programes de Formació Professional Ocupacional i es regulava el procediment general per a la concessió de les corresponents ajudes durant l'exercici de 1996.  
Després de l'assignació inicial dels crèdits destinats a finançar els programes de l'esmentada ordre, establerts en la Resolució de 25 de març de 1996, de la Conselleria de Treball i Afers Socials i atesa la insuficient dotació inicial prevista per a les accions sol·licitades a través de centres col·laboradors i que han superat la fase de valoració regulada en l'article 10 de l'Ordre de 5 de desembre de 1995, s'estima convenient procedir a una ampliació en la dotació de crèdits per a l'esmentada via de programació.  
Per altra part, es disminueix la quantia inicial assignada a través de convenis de col·laboració, ja que els acords a través d'aquesta via de programació, prevista en l'article 8.2 de l'ordre esmentada, han suposat una quantia menor que la inicialment regulada.  
Per tot això, fent ús de les facultats que em confereix la Llei 5/1983, de 30 de desembre, de Govern Valencià, resolc:  
Article 1  
Modificar l'assignació pressupostària assignada en la Resolució de 25 de març de 1996 per als següents programes i vies de programació.  
1. A través d'entitats que estiguen homologades o que hagen sol·licitat l'homologació com a centre col·laborador, s'assigna una quantia màxima de 2.155.524.570 pessetes, la qual cosa suposa un increment de 142.222.926 de pessetes sobre la dotació inicial, i que serà finançada per la Conselleria de Treball i Afers Socials i distribuïda per programes de la següent forma:  
- Programa d'inserció al treball, 6.241.339.893 pessetes a càrrec de la línia 401 del programa 322.20 de la Llei de Pressupostos de la Generalitat Valenciana de 1996.  
La distribució provincial serà la següent, 563.983.011 pessetes per a Alacant; 528.383.508 pessetes per a Castelló, i 0.932.482.958 pessetes per a València.  
En aquest programa i per a aquesta via de programació no serà d'aplicació la distribució percentual a què es refereix el punt 6 de la Resolució de 25 de març de 1996 anteriorment esmentada.  
- Les quanties assignades per a la resta dels programes d'aquesta via de programació no es modifiquen.  
2. A través de convenis de col·laboració s'assigna una quantia màxima de 0.410.876.593 pessetes, la qual cosa suposa una disminució de 96.384.079 de pessetes sobre la dotació inicial, amb càrrec a la línia 401 del programa 322.20 de la Llei de Pressupostos de la Generalitat Valenciana de 1996, que serà finançada per la Conselleria de Treball i Afers Socials. Amb aquesta quantitat s'atendran les sol·licituds d'ajudes corresponents als programes d'inserció al treball, formació a distància i d'aturats de llarga durada menors de 40 anys.  
Article 2  
Els crèdits assignats per als programes i les vies de programació no modificats en aquesta resolució seran els establits inicialment en la Resolució de 25 de març de 1996, de la Conselleria de Treball i Afers Socials.  
València, 26 de juny de 1996.- El conseller de Treball i Afers Socials: José Sanmartín Esplugues.